IISUS DIN NAZARET
ROBERT POWELL în rolul lui IISUS
cu
ANNE BANCROFT Maria Magdalena
ERNEST BORGNINE Centurionul
CLAUDIA CARDINALE Femeia adulteră
VALENTINA CORTESE Irodiada
JAMES FARENTINO Simon Petru
JAMES EARL JONES Baltazar
STACY KEACH Baraba
TONY LO BIANCO Quintilius
JAMES MASON Iosif din Arimatea
IAN McSHANE Iuda
LAURENCE OLIVIER Nicodim
DONALD PLEASENCE Melchior
CHRISTOPHER PLUMMER Irod Antipa
ANTHONY QUINN Caiafa
FERNANDO RAY Gaspar
RALPH RICHARDSON Simeon
ROD STEIGER Pilat din Pont
PETER USTINOV Irod cel Mare
MICHAEL YORK Ioan Botezătorul
OLIVIA HUSSEY Maria
În alte roluri
Regia FRANCO ZEFFIRELLI
Traducerea: Dappon (dappon1959@yahoo.com)
Când va veni Mesia,
va sta pe acoperişul templului
şi va vesti că ceasul mântuirii a sosit.
Cei care vor crede şi vor fi credincioşi Domnului
se vor veseli în lumina care va străluci asupra lor,
căci este scris "Scoală-te şi luminează,
căci slava Domnului răsare peste tine".
Aveţi îndrăzneală
şi fiţi cu băgare de seamă la tot ce este scris în Legea lui Moise.
Şi nu vă abateţi de la ea nici la stânga, nici la dreapta.
Şi nu conteniţi ca în toate zilele
să-L iubiţi pe Domnul Dumnezeul vostru.
- Amin! - Amin!
Binecuvântat să fii Doamne Dumnezeul nostru, Împăratul Cerurilor.
Căci numai cei mai buni dintre oameni vor intra în Împărăţia Cerurilor.
Binecuvântat să fii Dumnezeule, stăpânul cerului şi al pământului,
care ai dat Israelului sabatul şi toate sărbătorile.
Amin.
Domnul să vă binecuvânteze şi să vă păzească.
Domnul să facă să lumineze faţa Lui peste voi.
Domnul să-Şi înalţe faţa peste voi şi să vă dea pacea!
Amin
Rabbi, vino în casa mea să cinezi cu noi!
- Le-am făgăduit copiilor că ai să vii. - Mulţumesc.
Ă... Iosif!
Iosif! Iosif!
Iosif, trebuie să vorbesc cu tine. E ceva foarte important.
Dacă m-ai însoţi, am putea vorbi pe drum.
Am citit în Scriptură, totul e limpede.
Pleacă de aici!
Rabbi, rabbi!
Da, spune mamei şi tatălui tău că pot să vină să mă vadă mâine.
Când vei fi învăţat meşteşugul, ai să devii un om liber.
Să nu uiţi niciodată asta,
numai cei care ştiu să facă ceva cu mâinile lor sunt liberi.
Numai aceia nu depind de nimeni alţii.
Iosif, am putea să... Te rog...
Ana!
Am să vă las să lucraţi puţin singuri .
Ţineţi minte: nu forţaţi lemnul, lucraţi-l cu blândeţe.
Da, bine.
Ana, aveam de gând să te caut după ce termin lucrul,
dar am să vin acum.
Ştii că bărbatul meu...
Dumnezeu să-l odihnească, a fost un om bun.
Ţinea foarte mult la tine.
Ar fi venit chiar el la tine,
dar la sfârşit de-abia mai putea să vorbească. Bietul om...
Avea somnul chinuit de vise în care îi apărea fiica lui.
Singură... Fără fratele ei!
Şi fără un bărbat în casă! Acum nu mai pot eu să dorm!
Iar când am să mor, aşa cum se va întâmpla curând...
De ce spui asta?
Simt că nu voi mai trăi mult.
Mai ai ani mulţi de trăit, aşa că la noapte vei dormi buştean.
E o mare schimbare în viaţa oricărui om,
dar mai ştiu şi că un om singur trebuie să-şi caute jumătatea.
Cât despre contract şi data nunţii,
te las pe tine şi pe rabbi să vă îngrijiţi de toate.
Ei bine, îţi mulţumesc, Iosif. N-are să-ţi pară rău.
Maria este o fată bună, îţi va face viaţa frumoasă.
Să semnăm contractul în prima zi cu lună plină?
Şi după un an de logodnă, vom celebra nunta în perioada secerişului
când pământul îşi dă roadele iar inima se veseleşte de bucurie.
Cu puţin noroc, aş putea trăi o s-o văd şi pe asta.
Maria! Maria!
Vino jos Maria! Te aşteaptă!
Maria! Maria! Maria, vino repede!
Şalul tău, copilă
- Mulţumesc. - Nu-ţi fie teamă.
Da, iat-o.
Frumos...
Fie ca această logodnă, a unuia cu celălalt, Iosif cu Maria,
să fie binecuvântată şi sfinţită după Legea lui Moise şi a lui Israel.
Amin.
Cine eşti Tu?
Cum se va face lucrul acesta?
Fiindcă eu nu ştiu de bărbat.
Iată roaba Domnului.
Facă-mi-se după cuvintele Tale.
Maria... Cu cine vorbeşti?
Avem veşti de la Elisaveta.
Verişoara mea Elisaveta? Ce fel de veşti?
O să aibă un fiu... În trei luni.
A rămas însărcinată acum şase luni
în a nouăzecea zi a lui Tişri.
Dar Elisabeta este stearpă.
Şi acum e mult prea bătrână.
Ce cuvinte fără noimă sunt acestea, copilă?
Dar e adevărat. O să nască un băiat.
Şi trebuie să merg să o văd.
M-am întrebat adesea în ce cred aceste popoare: egipteni, sirieni.
Rege Irod, să ne întoarcem la iudei. Mă întreb...
Oare e aşa cum spui că
prezic viitorul cercetând trecutul lor prin mulţii lor prooroci.
Of, proorocii! Îi arde prea mult soarele!
Mulţi sunt inofensivi.
Unii propovăduiesc religia iar noi îi lăsăm în pace, dar
alţii propovăduiesc răscoala pentru că aşa este scris.
Aceştia şi toată ştiinţa lor au avut un efect dezastruos asupra acestei ţări.
Dar pe aceştia îi vom stârpi.
Roma ne-a învăţat că deşi asta pare a fi o învăţătură neînsemnată,
este în schimb o foarte bună cârmuire.
Înălţimea Ta, am auzit de cuvântul "Mesia".
Ce este mai exact Mesia?
Chiar şi tu ai auzit acest cuvânt îngrozitor, Proculus?
Ce este, un prooroc, sau chiar mai...?
Ei bine, Roma...
Nici măcar Roma, nu poate influenţa visele oamenilor.
Iar Mesia este un vis urât deghizat în soluţie pentru toate problemele.
El va regla conturile îi va răsplăti pe cei drepţi
şi îi va biciui pe cei care fac răul.
El este Cel care va aduce pacea veşnică!
Atunci, după câte am înţeles eu din ceea ce ai spus, Mesia este...
mai rău decât un prooroc, din punctul de vedere al romanilor.
Oh, şi din punctul de vedere al evreilor!
Dar încearcă să spui asta unui evreu!
Nu, nu. E mai înţelept să nu-i întrebi.
Iar atunci când vine Mesia, striveşte-L sub picior ca pe un scorpion!
Aşadar, poţi să-l asiguri pe Marele Augustus
că poate să stea liniştit în Roma.
Nu va fi nici un Mesia, adevărat sau fals, în Palestina
atâta timp cât trăiesc eu.
Vino, Maria. O să-ţi fie bine aici.
Plecăm! Fie ca Dumnezeu să ne aibă în paza lui pe timpul călătoriei!
Dumnezeu să te binecuvânteze, copilă!
Estera, Estera! Du asta sorei mele în Be'er Kun
şi spune-i că o să vin şi eu până la Paşti.
- Bine, am să-i spun. - Drum bun!
Ce să fac cu seminţele astea? Unde să le pun?
Maria!
Mi-a fost atât de dor de tine.
Maria...
Aşadar e adevărat.
De unde ai ştiut? Cine ţi-a spus?
Un trimis al lui Dumnezeu.
Şi mi-a mai spus ceva.
Un lucru mult mai minunat!
Binecuvântată eşti tu între femei,
şi binecuvântat este rodul pântecelui tău.
Şi eu sunt binecuvântată
pentru că mama Celui ales a venit la mine.
În clipa în care vorbele tale mi-au ajuns la urechi,
pruncul a săltat de bucurie în pântecele meu.
Sufletul meu preamăreşte pe Domnul!
Şi mi se bucură duhul în Dumnezeu, Mântuitorul meu,
pentru că a privit spre starea smerită a roabei Sale.
Căci iată că de acum încolo, toate neamurile
îmi vor zice Prea Binecuvântată
pentru că Cel Atotputernic a făcut lucruri mari pentru mine!
- Este adevărat ce a visat Maria? - O, da, e adevărat!
Am primit veşti care spun că Elisaveta va avea un copil.
- Chiar dacă i-a trecut vremea? - Da, trebuie să aibă aproape 50 de ani.
- Soţia lui Zaharia? - Da. Verişoara Mariei.
Cum? Nu se poate!
Ei, Iosif, o să ne chemi la nunta ta?
Avem destul timp pentru asta, Ionatan. De-abia am semnat contractul.
De-abia s-a logodit şi iubita lui l-a părăsit deja.
Aşa e ea. Întotdeauna a fost cam ciudată, altfel decât celelalte.
Va trebui să te obişnuieşti cu asta.
Dar, vorbesc serios, Iosif, Maria este deosebită.
Toţi suntem convinşi de asta. O fată deosebită.
Dă-mi-l mie, Elisaveta.
Binecuvântat este Domnul nostru, Stăpânul Universului,
care ne-a binecuvântat cu poruncile Sale
şi ne-a învăţat să ne creştem copiii în legea tatălui nostru Avraam.
Amin.
După cum acest copil intră acum în legământ,
tot aşa să intre şi în învăţătura Torei,
în căsătorie şi în faptele bune.
Amin.
Aceasta e pecetea în carne
a Legământului dintre Dumnezeu şi poporul Său.
- Care este numele copilului? - Numele lui este
Numele lui va fi Ioan.
Când o să ajungi înapoi în Nazaret,
spune-i lui Iosif ceea ce ai văzut şi ai auzit. Ceea ce ştii...
Domnul Dumnezeu dă viaţă şi acolo unde viaţa nu e cu putinţă.
Şi unul va fi Fiul lui Dumnezeu,
iar celălalt va fi proorocul Lui.
Du-te. Spune toate acestea lui Iosif.
Dar mă va crede, oare? Mă va crede?
Dumnezeu îi va atinge inima.
E prea mult pentru un om ca să creadă asta.
Dar tu nu eşti un om oarecare. Şi tu ai fost ales.
Mi se frânge sufletul.
Trebuia să fii soţia mea.
Dar acum legământul trebuie să fie rupt.
Jur că nu m-am atins de ea.
Ceea ce am spus despre Elisaveta a fost adevărat.
Nu-ţi face griji... Eu te cred.
Facă-se voia Domnului.
Eşti sigur?
Chiar ea mi-a spus.
Femeile sunt cele mai frumoase şi mai strălucitoare făpturi ale lul Dumnezeu.
Şi Îţi mulţumesc Doamne pentru că m-ai făcut bărbat.
- Te rog, am nevoie de sfatul tău. - Ce sfat pot să-ţi dau eu?
- Este scris în Lege... - Rabbi, îmi dai voie?
Este scris în Lege
că dacă în timpul logodnei o femeie păcătuieşte cu un alt bărbat,
amândoi vor fi duşi dincolo de porţile cetăţii
şi omorâţi cu pietre...
În felul acesta, păcatul va fi scos din casa lui Israel.
Dacă un bărbat se însoară cu o femeie şi ea nu are trecere înaintea lui,
pentru că el a găsit în ea o pată de necurăţie,
atunci el va scrie o carte de despărţire pe care o va pune în mâinile ei.
Trebuie să fac asta chiar dacă am luat-o pe Maria în casa mea?
Da. Nu trebuie decât
să scrii scrisoarea şi o să i-o dai în prezenţa a doi martori.
Nu... Dacă fac asta, am s-o fac de ocară.
Nu pot... Nu pot.
Am s-o izgonesc dacă trebuie,
dar pe ascuns.
Dumnezeu ştie gândurile din inima noastră.
Încrede-te în El, şi supune-te.
Supune-te, Iosif!
Domnul nu te va părăsi.
Mulţumesc.
O, nu...
Nu...
Nu... Nu!
Iosif!
Iosife, fiul lui David,
nu te teme să iei la tine pe Maria, nevastă-ta,
căci ce s-a zămislit în ea este de la Duhul Sfânt.
Ea va naşte un Fiu şi-I vei pune numele IISUS... Mântuitorul.
Hei, Iosif, Iosif, soseşte mireasa. A venit Maria!
- Prin acest inel... - Prin acest inel...
- Îmi eşti încredinţată mie... - Îmi eşti încredinţată mie...
după Legea lui Moise şi a lui Israel.
Domnul să vă binecuvânteze şi să vă păzească.
Domnul să facă să lumineze Faţa Lui peste voi.
Domnul să-Şi înalţe Faţa peste voi
şi să vă dea pacea!
Amin.
Vreţi nişte curmale? Le-am cules chiar eu din livadă.
Nu, nu, nu. Am luat. Fii binecuvântată.
Înălţimea Ta, am tratat ţara ta ori de câte ori s-a putut
ca pe un popor liber.
Dar guvernatorul Siriei
a hotărât să cuprindă şi Palestina în recensământ.
- În cazul acesta... - Un recensământ pe teritoriile mele?
În Galilea, Iudea, Ituria, indiferent de motive, va fi greşit înţeles.
Oamenii vor fi nemulţumiţi, bănuitori,
ba chiar se vor împotrivi.
În calitate de consul, mă aflu aici doar pentru a împlini ordinele.
Dragul meu consul, se pare că există o latură a problemei
pe care ori tu, ori Roma o ignoraţi în totalitate
şi nu-mi pot închipui că este Roma.
Metodele propuse de voi, şi anume recensământul, sunt
împotriva obiceiurilor noastre.
- Obiceiuri? - Dă-mi voie, Înălţimea Ta.
Cred că Marcus nu cunoaşte obiceiurile despre care vorbeşti.
Ah...
Pentru astfel de scopuri oficiale cum este recensământul,
orice persoană care locuieşte în aceste teritorii
consideră că aparţine nu de locul în care trăieşte acum,
ci de ţinutul care i-a fost dat în stăpânire familiei sale.
Al tribului său? Pot să-i spun trib?
Poţi să-i spui trib.
Prin urmare, un presupune întoarcerea fiecărei persoane
în cetatea pe care o consideră a fi natală, în vechea cetate.
Ca să cinstească un loc care de cele mai multe ori este un grajd dărăpănat.
O, îţi alegi cuvintele într-un mod... remarcabil, Caius... Grachus.
Deci, dacă recensământul s-ar face după... obiceiurile locului,
crezi că supuşii tăi ar accepta mai cu dragă inimă?
Ah, înţeleg! Trebuie să ne numărăm noi înşine!
Sub supravegherea voastră şi începând chiar cu regele, nădăjduiesc.
- Nu aşa! - Te-ai gândit bine ce înseamnă asta?
Să se mute toţi dintr-un loc într-altul! Comerţul dat peste cap!
Divinul Augustus contează pe tine că vei fi înţelegător, Înălţimea Ta.
Nădăjduiesc că nu voi fi nevoit să-i spun că nu respecţi înţelegerile.
Îi mulţumesc divinului Augustus pentru că...
n-a încetat să-şi arate... bunăvoinţa.
Recensământ! Este un tertip ca să mărească dările.
De unde să ştim noi când nu mai sunt bani în Roma?
Şi ce ne priveşte pe noi?
- Ce ne dă Roma nouă? - Nu asta urmăresc.
Romanii vor să ne numere. Câţi suntem, unde suntem.
Vor să ne aducă aminte că ei sunt stăpânii noştri.
Dar noi n-o să avem un stăpânitor pământesc.
N-avem nevoie de legi sau de rege, Îl avem pe Dumnezeu.
Nu eşti tu chemat să ne aminteşti Scripturile.
Taci din gură şi du-te acasă!
Îmi cer iertare pentru fiul meu. Este prea tânăr ca să înţeleagă.
Ce faceţi cu credinţa părinţilor noştri?
În toată Galileea sunt mii de evrei care se pregătesc
pentru ceea ce discutăm noi aici: venirea Împăratului care să ne elibereze.
- Haide... - Şi voi ce faceţi? Nimic!
- Acceptăm stăpânirea Romei ca nişte oi. - Vino acasă cu mine!
- Nu merităm să vină Împăratul! - Încetează!
Împăratul care va veni nu va aduce violenţă şi vărsare de sânge.
Este scris. El n-a cunoscut păcatul.
Domnul Îl va face puternic prin neprihănirea Sa
şi înţelept prin îndemnurile pline de înţelepciune.
Acum vino acasă.
Rămâi acolo până când vei învăţa să-i respecţi pe cei mai în vârstă.
Ana.
Trebuie să plec în Bethleem.
Este cetatea unde m-am născut şi...
Maria trebuie să mă însoţească.
- De ce? - Pentru recensământ.
Până şi Augustus ascultă de Domnul.
- Profeţia. - Da, profeţia.
Şi tu Betheleem, nu eşti nicidecum cea mai neînsemnată dintre cetăţi...
căci din tine va ieşi o Căpetenie care va fi Păstorul poporului Meu Israel.
Dacă... Aş putea să vin cu voi...
Dacă... eu...
Iosif, o să ai nevoie de ajutor... când Se va naşte.
Nu fi îngrijorată, Ana. El se va îngriji de toate.
Totul va fi după cum a poruncit Domnul.
Se pare că sunt împăraţi, stăpâne Melchior. Din ţări diferite.
Ţi-am spus că s-ar putea să nu fim singurii care au văzut semnul.
Vino în pace. Încotro te îndrepţi?
Acolo unde sunt călăuzit.
Urmez Steaua aceea.
Sunt sigur că Irod îşi păzeşte cu străşnicie hotarele.
Cu siguranţă a aflat că am intrat în ţară.
Îi voi spune, aşa cum a zis Baltazar,
că urmez Steaua aceea oriunde mă va călăuzi.
Dar ce vom găsi acolo?
Toate socotelile mele arată că
acolo trebuie să fie o făptură cerească, o stea nouă.
Nu se ştie precis unde anume şi când,
aşa că m-am hotărât să cercetez şi să aflu ce-mi va dezvălui Steaua.
- Nu ştii? - Ştiu doar că va fi ceva minunat.
Stelele nu sunt foarte îndepărtate şi au legătură cu vieţile oamenilor.
Apariţia unei stele noi înseamnă o lucrare uriaşă în cer
şi asta are întotdeauna legătură cu ce se petrece pe pământ.
Universul este pe cale să ne aducă o minune
mai presus de înţelegerea noastră.
Steaua ta, fratele meu Baltazar,
este cu adevărat un semn al unei minuni.
Divinul Zoroastru a spus:
"Următorul prooroc se va arăta într-o ţară străină
şi adevărul pe care îl va descoperi va fi mai întâi doar pentru poporul Său."
- Dar nu este decât un singur adevăr. - Şi un singur Dumnezeu.
Toate celelalte nu folosesc la nimic sau aproape la nimic.
Poporul lui Israel ştie asta.
Mulţi dintre înţelepţii lor au fost aproape de adevăr.
Iar scrierile lor adeveresc socotelile mele.
Un împărat urmează să se nască.
Un împărat?
Un împărat care ne va izbăvi de toate relele din lumea asta.
Unde se va naşte?
Scrierile sfinte vorbesc de o cetate mică din Iudea...
pe nume Bethleem Efrata.
Stai aici. Am să găsesc eu un loc.
Îmi cer iertare, pot să vorbesc ceva cu tine?
Ce doreşti?
Am mare nevoie de un loc ca să înnoptez.
Soţiei mele i-a venit sorocul.
Nu, nu, nu vă putem ajuta. Avem prea multă lume aici.
- Dar trebuie să... - Nu vezi?
Hai! Închideţi uşa!
De câte ori trebuie să-ţi spun să ţii uşile închise?
Nimic... Dar trebuie să mai fie un loc. O să mai caut.
Cum te simţi?
Nu-mi place să te las singură.
- Crezi că mai poţi să mergi puţin? - Da...
- Ţine-te de mine... - Ah, nu! Nu!
Rămâi acolo! Rămâi acolo!
Domnul o să ne ajute.
Ascultă, n-are rost s-o mai târăşti prin Bethleem.
Toate hanurile sunt pline. Nimeni n-o să-ţi primească nevasta în starea asta.
Veniţi, am să vă arăt un loc. Luaţi-vă măgarul.
Aşa Acum fă precum îţi spun.
Dacă treci prin poarta aia de acolo,
dincolo de zidurile cetăţii, pe drumul către Ierusalim,
o să ajungi la...
Ai grijă! O să ajungi la un staul, într-o peşteră.
Nu e cine ştie ce, recunosc,
dar ai nevoie de nişte fân proaspăt, cald şi uscat.
Uite acolo, jos! Vezi?
Aşa. Acum, dacă pot... o să mă întorc mai târziu să te ajut.
A, dacă vrea cineva să te alunge, spune-i că te-a trimis Abigail. Abigail.
Să ţii minte numele.
O să ţinem minte. Mulţumim.
Priveşte, Maria...
O, ce copil frumos...
Hai, pune-L în iesle
şi caută nişte paie uscate care să-I ţină de cald.
Eu o să am grijă de ea. Biata fată...
Aşa... Ai cumva nişte apă? Dă-mi-o.
Haide. Aşa...
Cine-i acolo? Ce doriţi?
Aici nu este loc pentru voi. Afară! Afară cu voi! Auziţi?
Afară! Afară cu voi. Nu vedeţi?
Biata fată tocmai a născut.
De aceea am venit. Aşa ni s-a spus.
Vi s-a spus? De către cine?
Eram afară, pe câmp.
A venit un om la noi. A apărut ca din pământ.
Un înger...
"Păstorilor", a spus el,
"se spune că Israel e o turmă risipită care are nevoie de un Păstor."
Şi apoi a spus: "În seara asta Păstorul s-a născut".
"Pentru voi a venit El", a spus. "Pentru cei sărmani."
De aceea aţi venit aici?
Da. Omul a spus...
A spus...
Omul a spus: "Astăzi, în cetatea lui David,
S-a născut un Mântuitor pentru voi."
"Slavă lui Dumnezeu Cel Preaînalt", a spus.
"Şi pace pe pământ pentru toţi aceia care Îl iubesc."
Veniţi...
Au trecut hotarele mele...
Şi până acum nici unul dintre ei nu mi-a trimis nici un salut.
Sunt înarmaţi?
Doar cu arme uşoare, Înălţimea Ta.
Spionii noştri spun că sunt echipaţi să călătorească rapid şi departe.
Dar n-au înaintat până aici.
- Dacă n-au venit aici, atunci unde? - În Bethleem, Înălţimea Ta.
Au urmat o stea. O stea nouă.
Bethleem?
Şi tu, Bethleem Efrata, măcar că eşti cel mai mic...
Cum era mai departe?
Şi tu, Bethleem Efrata,
măcar că eşti prea mic între cetăţile de căpetenie ale lui Iuda,
totuşi, din tine va ieşi
Cel ce va stăpâni peste Israel,
şi a cărui obârşie se suie până în vremuri străvechi,
până în zilele veşniciei.
O căpetenie în Israel?
Supravegheaţi-i pe călătorii aceia în fiecare clipă.
Şi aduceţi-mi numele tuturor noilor născuţi din Bethleem.
Lumina Ta a apărut şi slava Tatălui străluceşte peste tine.
Căci deşi întunericul a acoperit pământul
şi întunecimea nopţii a învăluit popoarele,
Domnul va lumina peste tine.
Vino, vino!
Vă făgăduiesc că totul se va face după cum ne-am înţeles.
N-o să dureze mult.
Vino, vino!
Şi Domnul i-a spus lui Avraam: "Să păzeşti legământul Meu
şi tot ce este de parte bărbătească să fie tăiat împrejur la vârsta de opt zile."
Amin.
Aceasta e pecetea în carne
a legământului între Domnul şi poporul Său.
Şi cum se va numi copilul?
Numele Lui va fi IISUS.
Şi toate popoarele vor merge la...
Unde este?
Acum slobozeşte în pace pe robul Tău, Stăpâne,
după cuvântul Tău.
Eu sunt Simeon,
un om bătrân care a aşteptat prea mult să-şi vadă mântuirea.
Iar acum ochii mei au văzut copilul
care va aduce mântuirea pe care ai pregătit-o
să fie înaintea tuturor popoarelor,
lumina care să lumineze neamurile
şi slava poporului Tău Israel.
Dar sufletul tău va fi străpuns de o sabie.
Următorul.
- Care e numele tău? - Iosif, fiul lui Ilie.
- De unde eşti? - Eschelon.
Nu uita să-ţi iei dovada.
- Care e numele tău? - Asbar Zadif.
- Câţi copii? - Şapte. Acesta e cel mai mic.
- Câţi ani are? - Trei.
- Treci mai încolo. - Ţine aici şapte semne.
Bărbatul meu n-a putut veni. E bolnav.
Or să-ţi dea unul şi pentru el dacă e aşa.
Ce sunt semnele astea?
- O dovadă că ai fost înscrisă. - Da, nişte semne mici cu chipul împăratului.
Ordine speciale!
Avem nevoie de numele tuturor nou-născuţilor!
A nou-născuţilor?
Notează numele lor. A nou-născuţilor.
Ce-a zis?
Vrea numele tuturor nou-născuţilor.
De ce vor să ştie numele nou-născuţilor?
N-are rost să te iei la harţă cu ei. Fă ce ţi s-a spus.
Aşteaptă...
Nu vă fie teamă.
Unde e copilul?
Am străbătut cale lungă să I ne închinăm.
Acesta este Împăratul lui Israel,
care va ridica păcatul lumii.
N-am ştiut unde să vă găsim.
Şi am ajuns aici... într-un staul.
Am crezut că fraţii mei s-au înşelat,
dar acum văd că au avut dreptate.
Nu putea să fie alt loc.
Nu în glorie, ci în umilinţă.
Primiţi aceste daruri sărăcăcioase ca fiind închinarea noastră.
Tămâie frumos mirositoare pentru casa Celui Atotputernic.
Aur... pentru domnia Împăratului.
Smirnă, cea mai de preţ plantă din Răsărit, şi cea mai amară.
Şi acum... un sfat.
Plecaţi de aici cât mai repede.
Soldaţii lui Irod ne-au urmărit nădăjduind că îi vom conduce la voi.
Ştie de naşterea copilului. O să caute copilul ca să-L omoare.
Duceţi-vă în Egipt.
Nu veţi rămâne mult timp acolo. Zilele lui Irod sunt numărate.
Călătorii aceia au trecut iarăşi hotarele?
- Da, Înălţimea Ta. - Da, Înălţimea Ta!
Dar copilul trebuie să fie încă aici.
Ucideţi fiecare copil de parte bărbătească până într-un an.
Nu. Până în doi ani.
Mai bine să moară nevinovaţii decât să scape cel vinovat.
Vinovat? Înălţimea Ta, un copil?
Vinovat în pântecele mamei sale! Vinovat în stele!
O să dobor stelele lor! O să-i înec sânge!
Asta e lumea mea! N-am s-o împart cu un copil!
Aici nu e loc pentru doi împăraţi!
Ca un pui de năpârcă strivit sub călcâi!
Ştiţi prin ce se dovedeşte un împărat adevărat? Prin curaj!
Chiar şi împotriva unei profeţii evreieşti
Nişte bucăţi dintr-un pergament vechi, orb bătrân! Ha!
Acum duceţi-vă în Bethleem... Şi scrieţi istoria!
- Ucideţi-i! - Dar, Înălţimea Ta...
Ucideţi-i! Ucideţi-i pe toţi! Ucideţi-i! Ucideţi-i pe toţi!
Lasă-mi copilul, ucigaşule!
S-au împlinit
spusele proorocului Ieremia...
Un ţipăt se aude în Rama, plângeri şi lacrimi amare.
Rahela îşi plânge copiii;
şi nu vrea să se mângâie pentru copiii ei căci nu mai sunt.
Împăratul Irod a murit.
S-a dus în mijlocul păcatelor lui.
Lovit de Dumnezeu, Cel pentru care puterea şi mândria împăraţilor
nu înseamnă nimic.
Pe Dumnezeu nu-L poţi înfrunta.
Domnul Atotputernic, Tatăl Cel Veşnic, Împăratul Păcii.
Dar jugul tiraniei nu va fi ridicat încă de la noi.
Roma va alege un împărat dintre supuşii săi
iar apăsarea lui va fi şi mai puternic.
Să ne mântuim sufletele de povară pentru că Cel Veşnic nu ne va părăsi.
Ne va trimite un Mântuitor.
Şi domnia Lui este o domnie care nu va avea sfârşit.
Iar Împărăţia Sa nu va fi niciodată zdrobită.
Vino.
Aşa... Priveşte. Vezi? Nazaret. Acolo locuim noi.
Ascultă, Israele,
Dumnezeul nostru Cel Veşnic, Dumnezeu este Unul.
Binecuvântat fie Numele Său slăvit şi Împărăţia Sa în vecii vecilor.
Şi toţi aceia care-L iubesc pe Domnul cel Veşnic cu toată inima lor,
din tot sufletul lor şi cu toată puterea lor.
Şi aceste cuvinte pe care le rostesc să fie în inimile voastre.
Amin.
Un om priceput în munca sa va putea sta înaintea împăraţilor.
Iar munca noastră, ca oricare alta,
mai are un înţeles în ochii lui Dumnezeu.
Ne folosim de asta
pentru a trage o linie dreaptă pe lemn înainte de a-l tăia.
Şi, aşa cum noi folosim un dreptar pentru a trage linii drepte,
Dumnezeu ne-a dat legi pentru a duce o viaţă dreaptă...
Dumnezeu dă lemnul.
Iar omul, cu îndemânarea şi pripeperea
pe care i le-a dăruit Dumnezeu,
găseşte mereu noi şi noi întrebuinţări.
Câteodată întrebuinţări minunate.
O roată, un plug, o scară...
Toate par simple, dar vin de la Dumnezeu.
Şi o scară poate duce uneori de la Pământ la Cer.
Iosif! Iosif, n-ai spus că o să termini plugul acela?
Vin!
Nu vă opriţi din lucru!
Ce-i asta?
Uită-te aici!
Ce-ai făcut?
Nu aşa ţi-am cerut să-l faci!
O, nu! Nu e bun de nimic!
Trebuia să-l termini acum câteva zile şi nu e gata!
Nu, fiule!
Binecuvântat fie Domnul care ne-a dat Tora.
Voia Domnului să se facă în vieţile voastre.
Întăriţi-vă şi îmbărbătaţi-vă!
Nu vă temeţi şi nu vă înspăimântaţi,
căci Domnul Dumnezeu tău va merge cu tine,
nu te va părăsi şi nu te va lăsa.
Amin.
Acum eşti un bărbat adevărat.
IISUS fiul lui Iosif, ca membru adult al comunităţii noastre,
ţi-ai câştigat dreptul de a citi şi tălmăci scripturile.
Aceasta este moştenirea Ta. Este moştenirea copiilor lui Israel.
Dar nu uita că cuvintele Domnului
au fost spuse în vremuri de pace şi în vremuri de restrişte şi prigoană.
Fie ca întotdeauna să citeşti din Lege în zile de bucurie.
Amin.
Domnul să Te păzească.
Domnul să aducă binecuvântări în viaţa băiatului.
Au venit romanii.
Romanii?
Hei! Hei! Fraţilor, fraţilor, linişte! Ss... Au venit soldaţii romani.
Pâine evreiască. Mai bună decât nimic.
Ce înseamnă asta?
Ne încartiruim aici. O armată trebuie să mănânce
şi e un drum lung de la Damasc până la Ierusalim.
Dar Galilea nu e teritoriu roman.
Ha! Întreaga lume e teritoriu roman.
Hei! Pune-ţi sabia în teacă. Nu-l băga în seamă.
O să întâlnim destui ca ăsta în Ierusalim.
Îşi spun zeloţi. Sunt fanatici religioşi.
Tu de colo!
Ţine minte ce-ţi spun!
Armata romană nu este o adunătură de tâlhari.
Şi o să ne socotim cu cei de teapa voastră cu altă ocazie.
Veniţi!
Fie ca mânia lui Dumnezeu să se abată asupra acestor ucigaşi.
Până când trebuie să mai aşteptăm?
O, Doamne, o să ne vii în ajutor?
Dumnezeu ne-a părăsit.
Până când?
Priveşte! Ierusalimul!
Acesta e un miel fără pată şi fără cusur.
Nu e destul pentru a-L mulţumi pe Tatăl nostru, Dumnezeu Cel Veşnic.
O rugăciune spusă din inimă are mai multă trecere.
Vă aduceţi aminte ce a spus împăratul Solomon
după ce a înălţat templul?
A stat înaintea templului lui Dumnezeu,
şi-a ridicat mâinile şi a spus:
"Va locui oare cu adevărat Dumnezeu pe pământ?
Iată că cerurile şi cerurile cerurilor nu pot să Te cuprindă.
Cu cât mai puţin casa aceasta pe care Ţi-am zidit-o eu?
Totuşi, Doamne, ia aminte la rugăciunea robului Tău şi la cererea lui.
Ochii Tăi să fie zi şi noapte deschişi asupra casei acesteia,
asupra locului despre care ai zis: Acolo va fi Numele Meu.
Fiule!
Te-am căutat peste tot.
De ce M-aţi căutat peste tot?
Oare nu ştiaţi că trebuie să fiu în casa Tatălui Meu?
O Doamne, am îmbătrânit.
Ce le-ai făgăduit proorocilor? Unde sunt ei?
"Vorbeşte cu blândeţe Ierusalimului
şi spune-i că vremea Legământului s-a sfârşit,
că pedeapsa lui este ispăşită, mântuirea este la îndemână
gata să fie aruncată de pe înălţimile muntelui.
Îndurare!
Învăţătura e limpede.
Iată, voi trimite pe solul Meu; El va pregăti calea înaintea Mea.
Un sol... înaintea Mea.
Un sol...
Şi deodată va intra în Templul Său Domnul pe care-l căutaţi,
solul Legământului, pe care-L doriţi. Iată că vine!
Oamenii din Galileea au crezut că au văzut cele mai mari nedreptăţi
în timpul domniei lui Irod, omul care a vărsat sânge.
Dar acum fiul său, Irod Antipa, noul stăpânitor al Galileii,
caută să întreacă nelegiuirile tatălui său
căci urmează poftele sale şi şi-a pierdut credinţa în Dumnezeu.
Îndrăzneşte să încalce legile date de Dumnezeu lui Moise
şi să se căsătorească cu nevasta fratelui său.
Să îngăduim asta? Toţi vom suferi din pricina păcatelor lui!
Străjeri! Străjeri! O solie pentru împărat!
Înălţimea Ta, e aici. Botezătorul.
E aici?
Ei?
- Ei? Ei ce? - Dar...
- Ei bine... lăsaţi-l în pace! - O, nu...
Continuaţi marşul! Daţi-i drumul!
Ce rău ne poate face?
A stat ani la rând în pustie
hrănindu-se cu lăcuste şi rugându-se.
Nu îndeamnă lumea la răscoală! Nu cere nimic pentru el.
Nu vrea decât să rămână sărac şi gol.
Ar vrea foarte mult ca toţi ceilalţi să fie ca el!
După nuntă o să-l chem la palat să propovăduiască.
O să-l auzi cu urechile tale. E un om deosebit.
Sunt bucuroasă că există un om deosebit în Iudea.
Irod!
Irod! Tablele Legii vorbesc desluşit!
Poţi să te însori cu nevasta fratelui tău
doar după moartea fratelui tău, nu atâta timp cât trăieşte!
Această femeie, Irodiada, este nevasta fratelui tău, Filip!
Iar Filip trăieşte. Este tetrarh în Iturea.
Este scris: Am văzut curviile tale şi răutatea ta.
Pocăieşte-te!
Pentru voi nu este destul de limpede?
Trimite-o pe femeia aceasta la fratele tău! Pocăieşte-te!
Cum poţi îngădui ca aceste bârfe să continue?
Nu, nu, nu...
Am hotărât să fim îngăduitori în ziua nunţii noastre.
Nu-mi este frică de puterea pe care o ai pe pământ, Irod Antipa!
Dacă nu te previn, ai să mori în păcat.
Iar Domnul mi-ar cere socoteală pentru viaţa ta!
Repede! La palat!
Pocăiţi-vă! Pocăiţi-vă!
- Domnul să te binecuvânteze! - Împărăţia cerurilor este aproape.
Fraţilor, ne putem folosi de omul acesta!
Atacurile sale împotriva lui Irod Antipa îi aţâţă pe oameni,
îi face să se gândească la Israel.
Nu fi atât de sigur.
Proorocii îi fac pe oameni să se gândească numai la Domnul din Ceruri.
Şi noi, iar dacă vrem să stăpânim gândurile oamenilor,
trebuie să ne folosim de orice mijloc.
Da, dar noi, zeloţii, vrem să vedem puterea lui Dumnezeu pe pământ
împotriva romanilor.
Ioan asta vrea?
A sosit vremea!
Ziua cea mare şi înfricoşată a Domnului este aproape!
Pocăiţi-vă şi schimbaţi-vă vieţile!
Orice vale va fi astupată!
Orice munte şi orice deal va fi prefăcut în loc neted.
Căile strâmbe vor fi îndreptate şi drumurile zgrunţuroase vor fi netezite.
Dumnezeu v-a adus înapoi din Babilon ca să-I slujiţi,
dar voi L-aţi nesocotit!
Acum sunteţi preveniţi. Fugiţi! Fugiţi!
Căci Eu sunt Domnul, Eu nu Mă schimb, zice Domnul cel Veşnic.
 Iar voi n-aţi încetat să fiţi fii ai înşelăciunii.
Din zilele părinţilor voştri voi v-aţi abătut de la poruncile Mele
 şi nu le-aţi păzit.
Dacă vă veţi întoarce la Mine, şi Eu Mă voi întoarce la voi!" zice Domnul.
Să nu credeţi că veţi fi mântuiţi de darurile voastre
pe care le aduceţi la templu.
Nu jertfe cere Domnul!
Nu mai aduceţi arderi de tot Domnului. "Nu-Mi place sângele mieilor".
Jertfa pe care o cere Domnul este o inimă smerită!
Ce trebuie să facem ca să fim mântuiţi?
Să vă schimbaţi inimile!
Faceţi ce este bine!
Domnul a spus: Căile Mele nu sunt căile voastre.
De ce vorbeşti ca şi când niciunul dintre noi nu cunoaşte calea mântuirii?
Cunoaştem Legea la fel de bine ca tine şi încercăm să o împlinim.
Suntem fiii lui Avraam. Întotdeauna am ţinut Legea.
Celor dintre voi care vă socotiţi drepţi şi neprihăniţi
vă spun că trebuie să faceţi roade vrednice de pocăinţa voastră!
Nu vă apucaţi să ziceţi în voi înşivă:
"Avem pe Avraam ca tată şi este destul ca să fim mântuiţi."
Căci vă spun că Dumnezeu din pietrele acestea
poate să ridice fii lui Avraam.
Fariseilor! Vă cunoaştem noi ! Întoarceţi-vă în Ierusalim!
Da, întoarceţi-vă în Ierusalim! Are dreptate.
Tu eşti proorocul! Mântuieşte-ne, Ioan! Mântuieşte-ne!
Eu vă botez cu apă, spre pocăinţă
ca să fiţi gata la venirea Împărăţiei Cerurilor.
Deschideţi-vă inimile înaintea lui Dumnezeu!
Primeşte această lumină nouă!
Mântuieşte-mă, Ioan! Am păcătuit!
Ai milă de mine, Ioan. Sunt un păcătos!
Fie ca această apă să-ţi spele păcatele.
Ruşine! Pleacă înapoi! Pleacă înapoi!
Ioan, ai să plăteşti pentru asta! Ai să plăteşti!
Nu pot să mai ies din casă fără ca gloata să nu strige după mine!
Într-o bună zi au să mă omoare cu pietre. Asta vrei?
- Nu, draga mea... - Ah, eşti un vierme.
Te-ai săturat de mine, nu-i aşa?
Nu !
Ba da, ba da! Recunoaşte, te-ai săturat de mine!
Cunosc asta după cum...
după cum o priveşti pe fiica mea ,Salomeea!
- Prostii! - Îţi place !
E un copil ! Porcule ! Mincinosule !
- Nu ! - Laşule !
- Nu sunt un laş ! - Atunci ce eşti ?
Întemniţează-l pe prooroc. Îţi poruncesc! Arestează-l !
Îmi porunceşti ?!
Îmi porunceşti ? E un cuvânt tare, draga mea.
Adu-ţi aminte.
Ioan are dreptate.
După legile lui Moise...
Amândoi am păcătuit.
Hai, vino.
Am păcătuit.
Şi vom mai păcătui. Şi e foarte plăcut să păcătuieşti !
Chiar dacă aş vrea, nu pot face nimic în privinţa acuzaţiilor
până când n-o să pună din nou piciorul în Galileea.
Şi atunci... iubirea mea, inima mea...
O să-l aruncăm în temnită!
Pocăiţi-vă! Pocăiţi-vă! Pocăiţi-vă!
O mică pocăinţă nu-i strică nici lui.
La urma urmei,
o propovăduieşte...
Rabbi!
Am fost trimişi de Sinedriul din Ierusalim,
unde ai mulţi prieteni şi susţinători.
Au înţeles de ce nu ai putut veni la Templu.
Nu era potrivit să-ţi laşi lucrarea nici măcar pentru o zi.
Motivul chemării era acela de ati pune o întrebare simplă:
Cine eşti tu?
Mai întâi...
am să vă spun cine nu sunt.
Eu nu sunt Mesia.
Mesia n-a venit încă.
Atunci, pentru Numele lui Dumnezeu, cine eşti tu?
Eu sunt glasul Celui ce strigă în pustie !
Pregătind calea Domnului şi netezindu-I cărările.
Dacă nu eşti nici Mesia, nici proorocul Ilie,
în numele cui ai fost trimis?
În Numele Celui care va veni după mine.
Şi căruia nu sunt vrednic să-I dezleg cureaua încălţămintelor.
Eu vă botez cu apă,
dar El vă va boteza cu Duhul Sfânt!
Şi cu foc!
Acela are lopata în mână
şi Îşi va curăţi aria cu desăvârşire.
Traducerea: Dappon (dappon1959@yahoo.com)
Iar acum, câteva scene din ISUS DIN NAZARET, partea a doua
care vă va fi prezentat mâine seară
Iată... Mielul lui Dumnezeu...
Fiica ta a murit.
Nu jeliţi!
Copila nu a murit,
ci doarme.
Talitha kumi.
Scoală-te, fetiţo!
Vreau capul Botezătorului
O... Nu!